**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 632**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Даване на съгласие за продажба правото на собственост върху застроен урегулиран поземлен имот УПИ ІІI, кв. 68 по плана на с. Вардим, с адрес: с. Вардим, ул. „Седма“ № 21, без търг или конкурс

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 3 от Закона за общинската собственост (ЗОС), чл. 26а, т. 2 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1694/04.11.2021 г. от дирекция „Управление на собствеността и стопански дейности“ и предложение с Вх. № 1137/10.11.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.** **Дава съгласие за** **продажба, правото на собственост** върху застроен урегулиран поземлен имот УПИ ІІI (три), с площ 600 кв. м. (шестстотин квадратни метра), отреден за жилищно строителство от кв. 68 (шестдесет и осем) по плана на с. Вардим (одобрен със Заповед № 427/1995 г. съгласно скица № 340/26.07.2021 г.), с адрес: с. Вардим, ул. „Седма“ № 21, актуван с Акт за частна общинска собственост № 1390/03.10.2006 г., вписан в Службата по вписванията – гр. Свищов (вх. № 3723/05.10.2006 г., акт № 119, том ХIII), **без търг или конкурс,** **на А. Ц. Р.,** собственик на законно построена жилищна сграда от 35 кв. м. и маза 14 кв. м., с режим отстъпено право на строеж, съгласно договор за доброволна делба от 21.06.2021 г. с вх. рег. № 1589, вписан под № 121, том 2, вписан на 27.06.2021 г. в Служба по вписванията – гр. Свищов, **на цена – 6 000 лв. (шест хиляди лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

Сделката е облагаема по ЗДДС (Имотът е УПИ).

ІІ. Задължава Кмета на община Свищов, в съответствие с чл. 52, ал. 5 от ЗМСМА, 30 % от постъпленията от продажбата, да бъдат използвани за изпълнение на дейности от местно значение в Кметство Вардим.

**ІІІ.** В изпълнение на Решението по т. I и ІІ, възлага на Кмета на община Свищов да предприеме необходимите действия по реда на ЗОС, НРПУРСОС и ЗМСМА.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1694/04.11.2021 г. от дирекция „Управление на собствеността и стопански дейности“ е сведена информация относно постъпила молба (рег. индекс № 94-М-373/21.07.2021 г.), с която е проявен инвестиционен интерес от собственика на жилищната сграда относно закупуване правото на собственост върху имот (частна общинска собственост), УПИ ІІІ, кв. 68, находящ се на ул. “Седма“ № 21 в с. Вардим.

Обектът на инвестиционното намерение представлява застроен урегулиран поземлен имот УПИ ІІI (три), с площ 600 кв. м. (шестстотин квадратни метра), отреден за жилищно строителство от кв. 68 (шестдесет и осем) по плана на с. Вардим (одобрен със Заповед № 427/1995 г. съгласно скица № 340/26.07.2021 г.).

Същият е актуван с Акт за частна общинска собственост № 1390/03.10.2006 г., вписан в Службата по вписванията – гр. Свищов (вх. № 3723/05.10.2006 г., акт № 119, том ХІІI).

Данъчната оценка на имота е 2 167,20 лв. (две хиляди сто шестдесет и седем лева, двадесет стотинки) съгласно удостоверение за данъчна оценка (изх. № 5408001704/27.07.2021 г.) на отдел „Общински приходи“.

Изготвена е експертна оценка за справедливата пазарна стойност на имота в размер на 6 000.00 лв. (шест хиляди лева), (без ДДС), представляваща разликата между правото на собственост и реализираното право на строеж в имота.

**Продажбата на същия е облагаема сделка по ЗДДС (Имотът е УПИ). Същата е законово реализируема** на основание чл. 34, ал. 4 и чл. 35, ал. 3 от Закона за общинската собственост (ЗОС), чл. 26а, т. 2 от Наредбата за реда за придобиване, управление и разпореждане със собствеността на община Свищов (НРПУРСОС), **след решение на Общински съвет**.

 Реализирането на сделката ще осигури приходи в общинския бюджет за 2021 г., както и приход в бюджета на Кметство Вардим при спазване на изискванията на чл. 52, ал. 5 от Закона за местното самоуправление и местната администрация (ЗМСМА).

С оглед на заявеното инвестиционно намерение в „Годишна програма за управление и разпореждане с имоти, общинска собственост в Община Свищов през 2021 година”, приета с Решение № 394/25.02.2021 г., Протокол № 25 на Общински съвет – Свищов имотът ще бъде включен като обект с пореден номер № 81 от точка А на раздел ІІІ.

В заседанието участват 26 общински съветници.

Гласували “За” – 26, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/